[bookmark: _Hlk197589367]Агенцијата за заштита на правото на слободен пристап до информациите од јавен карактер, врз основа на член 106 став 2 и став 3 од Законот за општата управна постапка („Службен весник на Република Македонија“ бр.124/15), а согласно член 27 и член 34 став 1 од Законот за слободен пристап до информации од јавен карактер („Службен весник на Република Северна Македонија“ бр.101/19) и Упатството за спроведување на Законот за слободен пристап до информации од јавен карактер („Службен весник на Република Северна  Македонија“ бр.60/20), постапувајќи по Жалбата изјавена од Национален младински совет на Македонија, поднесена против Општина Гази Баба, по предметот Барање за пристап до информации од јавен карактер, на 20.05.2026 година, го донесе следното:
Р Е Ш Е Н И Е

СЕ ЗАПИРА постапката по Жалбата изјавена од Национален младински совет на Македонија, поднесена против Општина Гази Баба, по предметот Барање за пристап до информации од јавен карактер, заведена во Агенцијата со бр.08-84 на 22.04.2026 година,  поради тоа што Жалбата се смета за повлечена.

О Б Р А З Л О Ж Е Н И Е

Национален младински совет на Македонија, на 14.01.2026 година поднело Барање за пристап до информации од јавен карактер до Општина Гази Баба, со кое побарало по е-маил да му се достави електронски запис од следната  информација:  
    „Финансирање на одредите од Законот за младинско учество и младински политики
1.1 Дали од ставката 463 (трансфер до НВО) општината има поддржано форми на младинско организирање?
1.2 Дали општината има реализирано финансиски средства за млади за 2025 година?
1.3 Дали општината има одвоено и реализирано финансиско поддршка за младинскиот центар и за активности на центарот во 2025 година? Доколку да, колку?
1.4 Дали општината има одвоено и реализирано финансиски средства за локаниот младински совет во 2025 година? Доколку да, колку?
1.5 Дали општината има планирано финансиски средства за млади, во буџетот за 2026 година. Доколку да, колку и за што се планирани средствата?“
Имателот на информации на ова Барање не одговорил во законски предвидениот рок, поради што Барателот на информацијата, во законски предвидениот рок, поднел Жалба заведена во Агенцијата со бр.08-84 на 22.04.2026 година. 
Агенцијата со електронски допис бр.08-84 од 24.04.2026 година ја препрати Жалбата до Имателот на информации и побара во рок од седум (7) дена да се произнесе по истата и до Агенцијата да ги достави сите списи во врска со предметот.
Имателот на информации на 27.04.2026 година до Агенцијата по е-маил  достави Решение за доставување на информации од јавен карактер со бр.12-1117/2 од 20.02.2026 година, како и Одговор на жалба со бр.12-1117/2 од 20.02.2026 година”. Во Образложение на Решението се доставени линковите на побараните информации.
		На 11.05.2026 година Агенцијата до Барателот на информации по мејл ги препрати добиените информации од Имателот на информации.
	Барателот на информации не одговори на дописот на Агенцијата.    
Агенцијата за заштита на правото на слободен пристап до информациите од јавен карактер, согласно одредбите од Законот за слободен пристап до информации од јавен карактер и Законот за општата управна постапка ЈА ЗАПРЕ ПОСТАПКАТА по  Жалбата, поради тоа што Барателот не приложи нова Жалба против добиеното Решение на Имателот на информации до Агенцијата.
Согласно член 21 став 2 од Законот за слободен пристап до информации од јавен карактер, имателот на информацијата, информацијата ја дава во бараната форма освен ако бараната информација веќе постои во однапред пропишана форма и е достапна за јавноста и ако е поповолно за барателот информацијата да се достави во поинаква форма од бараната, за што имателот на информацијата ја образложува причината за ваквиот начин на доставување.

 Согласно  погоренаведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.

Ова Решение е конечно во управната постапка и против него нема место за жалба.

ПРАВНА ПОУКА: Против ова Решение странката може да поведе управен спор пред Управниот суд во рок од 30 дена.


 						   Директор,
                                                                                                                     Петар Гајдов

